‫- סדרה תיעודית של NETFLIX -‬
‫כל התכונות המצויות בכלבים שאנחנו אוהבים‬
‫עברו אליהם בתורשה מאבות-אבותיהם הפראיים.‬
‫חושים חדים…‬
‫אתלטיות…‬
‫ונחישות עזה…‬
‫עזרו לכלבים להתמודד עם אתגרי העולם.‬
‫אבל הסוד האמיתי של הצלחתם מפתיע בהרבה.‬
‫זה סיפור על הצד האינטימי שלהם.‬
‫זה מה שהופך כל כלב,‬
‫מכלבלב מחמד ועד זאב פראי,‬
‫לבן משפחה.‬
‫- כלבים -‬
‫- אוקבנגו‬ ‫בוטסואנה -‬
‫סיפורו של כל כלב‬ ‫מתחיל במאורה חבויה מן העין.‬
‫זהו מקום מבטחים‬ ‫עבור 15 גורי כלב בר אפריקאי.‬
‫בני חמישה שבועות.‬
‫משתוקקים לארוחה משביעה.‬
‫גם השמרטפים שלהם רעבים.‬
‫כמו כלבים מבויתים,‬
‫אספקת המזון שלהם תלויה באחרים.‬
‫אבל בניגוד לחיות המחמד שלנו,‬ ‫הם אף פעם לא בטוחים שארוחת הערב תוגש.‬
‫אימא, אבא ושאר המשפחה‬ ‫יצאו לצוד מאז עלות השחר.‬
‫מתואמים.‬
‫חושבים כאחד.‬
‫הם מתמחים במרדף אחר טרף גדול,‬
‫ויכולים להגיע למהירות של 65 קמ"ש.‬
‫אבל לא על קרקע מוצפת.‬
‫הם צריכים להוביל‬ ‫את הטרף שלהם לקרקע יציבה יותר.‬
‫אבל קובוס המשקפיים יודע‬ ‫שהמים העמוקים עשויים להציל את חייו.‬
‫הטרף הערים עליהם.‬
‫המים עמוקים מדי.‬
‫עכשיו נעשה חם מדי לציד.‬
‫אם יחזרו הביתה ללא שלל, כל המשפחה תסבול.‬
‫הגורים, שהתחילו להיגמל, מבקשים מאימא בשר.‬
‫אבל היא יכולה להציע להם רק מעט חלב.‬
‫אם הם לא יאכלו בקרוב, הגורים ימותו.‬
‫הימים הבאים יהיו קריטיים.‬
‫כדי להצליח, חברי הלהקה יזדקקו‬ ‫לכל התכונות המשותפות להם‬
‫ולבני המשפחה הרחבה שלהם.‬
‫משפחת הזאבים.‬
‫שועלים, כלבי בר‬
‫ותנים.‬
‫שלושים וחמישה מינים.‬
‫כל אחד מהם הוא צייד.‬
‫מזאב במשקל 60 ק"ג‬
‫ועד שועל בגודל של צ'יוואווה.‬
‫הם פרושים על פני כדור הארץ,‬
‫ממדבר סהרה‬
‫ועד האזור הארקטי.‬
‫לכולם יש חוש ריח, ראייה ושמיעה יוצאי דופן.‬
‫והם אתלטיים.‬
‫אבל הם לא הטורפים המהירים ביותר.‬
‫בהחלט לא הגדולים ביותר.‬
‫כל הכלבים מתעלים בציד על נתוניהם הטבעים.‬
‫יכולת ששורשיה נטועים בעברם הרחוק.‬
‫לפני יותר מ-40 מיליון שנה‬
‫הופיעו הכלבים הראשונים‬ ‫בדרום-מערב ארה"ב של ימינו.‬
‫- אריזונה‬ ‫ארה"ב -‬
‫זהו עדיין ביתו של מין קדום.‬
‫השועל האפור אומנם נראה כמו שועל,‬
‫אבל הוא קרוב יותר‬ ‫לאבותיהם הפרימיטביים של הכלבים.‬
‫ככה התחילו כל הכלבים.‬
‫קטן.‬
‫מבוהל.‬
‫כלב מודרני יותר, זאב ערבות,‬
‫יהרוג אותו אם יוכל.‬
‫אבל לשועל האפור יש תכסיס.‬
‫הוא מטפס על עצים.‬
‫משהו שרוב הכלבים לא יכולים לעשות.‬
‫טפרים ארוכים. גפיים קצרות.‬
‫זריז וגמיש.‬
‫דומה יותר לחתול מאשר לכלב.‬
‫אבותיו הקדומים שרדו כי התרחקו מצרות.‬
‫אבל בסופו של דבר הם ירדו מן העצים‬
‫והפכו לציידים הנועזים שאנחנו מכירים כיום.‬
‫במרוצת הזמן התארכו רגליהם הקצרות והחסונות,‬
‫והכלבים התחילו להתרומם על בהונותיהם.‬
‫שרירים חזקים‬ ‫ורצועות מיוחדות ברגליים הקדמיות‬
‫מעניקים להם צעדים קלילים.‬
‫אופן ההליכה היעיל הזה‬
‫הפך אותם לרצי סיבולת ברמה עולמית.‬
‫- צפון אלברטה‬ ‫קנדה -‬
‫בצפון הקפוא קשה למצוא אוכל.‬
‫זוג זאבים אפורים,‬
‫כל אחד מהם שוקל כפליים מרועה גרמני,‬
‫מובילים את משפחתם.‬
‫הם יכולים לגמוא עד 95 ק"מ ביום.‬
‫איתור הטרף הוא רק השלב הראשון.‬
‫עליהם גם להרוג אותו.‬
‫ביזונים בוגרים שוקלים כ-1,000 ק"ג.‬
‫ויש להם קרניים ופרסות קטלניות.‬
‫אם הביזונים מתבצרים בעמדתם,‬
‫העדר מתפקד כמצודה.‬
‫משפחת הזאבים מטילה עליהם מצור.‬
‫הם מחפשים רמז לפחד או נקודת תורפה.‬
‫הם נשארים במקומם…‬
‫במשך ימים.‬
‫אין צורך לעשות הרבה.‬
‫הם מקיפים את הביזונים.‬
‫מפעילים נגדם לוחמה פסיכולוגית.‬
‫בסופו של דבר, הזאבים מוציאים אותם משלוותם.‬
‫עכשיו עליהם להריץ אותם ללא הפוגה.‬
‫אבא מוביל את המרדף.‬
‫הוא לא מרפה מהביזונים.‬
‫בסיכון עצום לעצמו.‬
‫ברגע שהוא בוחר קורבן, הוא לא מוותר.‬
‫הוא מתיש את הביזון הצעיר נשיכה אחר נשיכה.‬
‫כלבים לא ניחנו בכלים הדרושים להריגה מהירה.‬
‫אבל הוא נחוש.‬
‫סיבולת עוזרת לו‬ ‫להכניע טרף כבד ממנו לפחות פי חמישה.‬
‫זה משנה את גורלה של המשפחה כולה.‬
‫לא כל הכלבים צדים בלהקות.‬
‫מין אחד פועל כזאב בודד.‬
‫במבט ראשון היא נראית כמו שועלה.‬
‫אבל היא…‬
‫הולכת על קביים.‬
‫זאב הרעמה הוא הכלב הגבוה ביותר בעולם.‬
‫- גויאס‬ ‫ברזיל -‬
‫כדי למצוא מזון,‬ ‫היא זקוקה לגובה, לא למהירות.‬
‫כתפיה כמעט בגובה מטר.‬
‫ממרום גובהה היא משקיפה מעל הדשא הגבוה.‬
‫הערבות הצחיחות האלה‬ ‫הן ביתן של חיות גדולות ספורות בלבד.‬
‫הטרף מועט,‬
‫לכן היא עובדת לבד.‬
‫היא מסתמכת על אף מדהים ואוזנים מדהימות.‬
‫חוש הריח שלה רגיש פי 50 מזה שלנו.‬
‫וחוש השמיעה שלה קולט תדרים גבוהים במיוחד.‬
‫ציד טרף קטן כל כך‬ ‫לא משאיר לה זמן רב למנוחה.‬
‫אבל מכרסמים לא משביעים את רעבונה.‬
‫מתחת לעץ תפוחים נושא פירות‬
‫היא חושפת תכונה לא צפויה של משפחת הכלבים.‬
‫לפעמים אפילו טורפים אוכלים אוכל צמחוני.‬
‫לכלבים יש שיניים קטנות‬ ‫אך מגוונות יותר מאשר לחתולים,‬
‫אז רובם יכולים לאכול כמעט כל דבר.‬
‫תזונה גמישה מאפשרת לכלבים להסתדר‬ ‫אפילו כשהם מתקשים למצוא טרף רגיל.‬
‫והם יכולים לשגשג כמעט בכל מקום.‬
‫- בריסטול‬ ‫אנגליה -‬
‫הם יכולים לקבוע את ביתם‬ ‫אפילו בג'ונגל הבטון.‬
‫בערים רבות‬
‫שועלים אדומים‬ ‫מסיירים ברחובות אחרי רדת החשכה.‬
‫נוכחותם בעיר מבוססת על תכונה כלבית בסיסית.‬
‫הסוד טמון במה שמתרחש…‬
‫מתחת לאדמה.‬
‫שועלה זה עתה המליטה.‬
‫כל כלבי הבר מתחילים את חייהם במאורה.‬
‫מאורה שלרוב נחפרת על ידי אימא.‬
‫זהו מקום בטוח,‬
‫לכן גורים יכולים להיוולד קטנים וחסרי ישע.‬
‫ובמספרים גדולים.‬
‫ייצור חלב לשבעה גורים מתיש אותה,‬
‫אבל הם זקוקים להאכלה מתמדת.‬
‫היא לא יכולה לעזוב אותם‬ ‫וללכת למצוא מזון לעצמה.‬
‫מאחורי כל שועלה דגולה מסתתר מר שועל מהולל.‬
‫הוא מסייר ברחבי העיר‬ ‫ומביא לה את כל האוכל שהיא צריכה.‬
‫זה נדיר.‬
‫רק במינים ספורים של יונקים‬ ‫הזכרים מסייעים לנקבות לאחר ההמלטה.‬
‫אבל בכל משפחה של כלבי בר‬ ‫יש אב מסור שמכלכל את משפחתו.‬
‫הנאמנות הזאת היא‬ ‫מקור הקשר בין כלבים לבני אדם.‬
‫והסיבה שגורים רבים יותר מצליחים לשרוד.‬
‫הצלחתה של משפחת הכלבים‬ ‫אינה תלויה בכוח פיזי.‬
‫היא מבוססת‬ ‫על שותפות לכל החיים בין אימא ואבא.‬
‫מסירותם של כלבי הבר האפריקאים‬ ‫מועמדת בניסיון קיצוני.‬
‫במשפחה יש 15 גורים‬ ‫ויותר מ-20 אחים ואחיות מבוגרים יותר,‬
‫לכן חיוני שיצליחו בציד בקרוב.‬
‫אבא הבחין במשהו.‬
‫אבל זה לא טרף.‬
‫זה טורף אחר.‬
‫אריות הורגים כלבי בר.‬
‫סכנה חמורה נשקפת לגורים.‬
‫אין טעם להילחם.‬
‫עדיף למשוך את הלביאה הרחק מהמאורה.‬
‫התוכנית הצליחה.‬
‫אבל עכשיו היא מכירה את מקום המחבוא שלהם.‬ ‫היא עלולה לחזור.‬
‫הכלבים צריכים להמר.‬
‫עליהם להזיז את הגורים,‬ ‫אפילו עכשיו, לאור יום.‬
‫יש להם מאורות אחרות,‬
‫אבל הקרובה ביותר‬ ‫נמצאת במרחק של יותר מ-800 מטר.‬
‫רחוק מדי לרגליים חלשות.‬
‫הגיע הזמן לקצת עזרה‬ ‫מהאחיות והאחים הגדולים.‬
‫הם בטוחים יותר, אבל עדיין רעבים.‬
‫סיכויי ההישרדות פוחתים מיום ליום.‬
‫כלבים חשופים לסכנות באופן מפתיע.‬
‫- וואנגי‬ ‫זימבבואה -‬
‫ואם אתה שוקל פחות מכלב תחש ננסי,‬
‫אתה תמיד האנדרדוג.‬
‫שועל האוזנן הזה משגיח על חמשת גוריו‬
‫בשעה שאהבת חייו, אימא שלהם,‬
‫יוצאת לצוד.‬
‫מה כבר יכול להשתבש?‬
‫היום בפעוטון מתחיל כרגיל.‬
‫הוא מנקה אותם…‬
‫ומפקח על החינוך הביתי.‬
‫הגורים להוטים לחקור. הם לומדים‬ ‫להשתמש באוזניהם הדומות לאוזני עטלפים.‬
‫הם שומעים צלילים‬ ‫נמוכים ב-20 דציבלים מסף השמיעה האנושית.‬
‫אפילו צעדים של טרמיטים וחיפושיות.‬
‫באופן מדהים, שועלי אוזנן‬ ‫מתקיימים כמעט אך ורק על חרקים.‬
‫אימא זקוקה לאלפי חרקים ביום‬ ‫כדי לייצר מספיק חלב לגוריה.‬
‫לכן היא יוצאת לצוד במשך שעות.‬
‫ולכן אבא נשאר בקרבת הבונקר‬
‫ומטפל בצרכים של הגורים.‬
‫מגן עליהם אפילו במחיר חייו.‬
‫אבל סערה לא אופיינית לעונה‬ ‫עלולה להביא עימה בשורות רעות.‬
‫גשם זלעפות הוא בעיה‬ ‫לכל מי שביתו נמצא מתחת לאדמה.‬
‫אבא והגורים עברו את הסערה ללא פגע.‬
‫אבל שכניהם נאלצו לנטוש את המאורה שלהם.‬
‫במנוסה המבוהלת‬
‫מישהי נשכחה מאחור.‬
‫גורה שהלכה לאיבוד לא תשרוד זמן רב.‬
‫היא זקוקה לתמיכה משפחתית.‬
‫אבא וחמשת הגורים שלו הכי קרובים אליה.‬
‫אין לה ברירה אלא לבקש מהם עזרה.‬
‫זה סיכון.‬
‫כלבים הורגים פולשים לעיתים קרובות.‬
‫אט-אט הגורים מתרגלים אליה.‬
‫וכשאבא מתכרבל לצידה, זה סימן טוב.‬
‫אימא חוזרת.‬
‫ומוצאת פה נוסף שעליה להאכיל.‬
‫אבל היא לא מנידה עפעף.‬
‫הגורה המשוטטת כנראה קשורה אליהם.‬
‫אף על פי כן,‬ ‫אימוץ כזה הוא מחזה נדיר ביותר.‬
‫הודות לאבות מסורים‬
‫ומשפחות גמישות‬
‫הם שורדים גם בתקופות קשות.‬
‫כלבים הם בעלי חיים חברתיים ביותר.‬
‫והמפתח לחיי המשפחה שלהם‬ ‫הוא תקשורת מתוחכמת.‬
‫יללות זאב נועדו להפחיד.‬
‫- טרומס‬ ‫נורווגיה -‬
‫הן מודיעות לשכנים ברדיוס של 15 ק"מ‬
‫על גודל הלהקה וחוזקה.‬
‫זה דגל אקוסטי בקרקע.‬
‫אזהרה להתרחק מהשטח שלהם.‬
‫בתוך הלהקה הם מביעים‬ ‫את רגשותיהם בשלל דרכים.‬
‫מבט.‬
‫השתופפות.‬
‫סימור שיער.‬
‫גובה הזנב.‬
‫למעשה, כל פעולה שלהם היא חלק משפה מורכבת.‬
‫שפה שגם הכלבים שלנו מבינים.‬
‫אבל זו משפחת הכלבים‬ ‫בעלת הכללים הנוקשים ביותר.‬
‫בייחוד בכל הקשור לארוחת הערב.‬
‫זאבים מבוגרים תמיד אוכלים ראשונים.‬
‫אם זאב צעיר מנסה לעקוף בתור…‬
‫מנהיג הלהקה מעמיד אותו במקומו.‬
‫התרפסות היא הדרך היחידה לפייס אותו.‬
‫לפי ההשערה, ההיררכיה הנוקשה הזאת‬ ‫עזרה לסלול את הדרך‬
‫לשיתוף פעולה עם בני האדם.‬
‫זאבים בדרגה נמוכה‬ ‫נותרים רעבים לעיתים קרובות.‬
‫בתקופות מחסור, הם מגורשים מהלהקה.‬
‫לפני כ-40,000 שנה‬
‫זאב צעיר ורעב התקרב לקבוצה של בני אדם‬
‫והשתמש במבטו התמים‬ ‫כדי להקסים אותם ולזכות בארוחה.‬
‫הזאבים נכנסו‬ ‫למשפחות בני האדם עוד בימי קדם.‬
‫וללב שלנו.‬
‫קשה להאמין, אבל כל כלבי הבית,‬ ‫מפודל ננסי ועד דני ענק,‬
‫הם צאצאים של הזאב האפור.‬
‫אבל מערכת היחסים שלנו‬ ‫עם הצד הפראי של המשפחה מסובכת.‬
‫האגדות מספרות על "הזאב הרע"‬
‫ועל "השועל הערמומי".‬
‫אף על פי שהם נאמנים ואינטליגנטיים‬ ‫בדיוק כמו חברינו הטובים ביותר.‬
‫כלבים, וזאבים בפרט, נרדפו בכל רחבי העולם‬
‫וגורשו משטחי המחיה העצומים שלהם.‬
‫אבל הם ניחנו בכושר הישרדות.‬
‫אם נותנים להם הזדמנות וקצת מקום,‬
‫כלבים מתאוששים.‬
‫- בריסטול‬ ‫אנגליה -‬
‫וחלקם נחלו הצלחה מסחררת בעולמנו המודרני.‬
‫- הכניסה לכלבי נחייה בלבד -‬
‫הודות לעבודה הקשה של אימא ואבא,‬
‫גורת שועל אדום מוכנה להתמודד עם העולם.‬
‫היא בת חמישה חודשים,‬ ‫ולומדת לשרוד בכוחות עצמה.‬
‫אח יכול להיות חבר לכל החיים.‬
‫שותף לציד.‬
‫- כלבי נחייה בלבד -‬
‫כשיסיירו ברחובות,‬ ‫כדאי שיצפו באימא וילמדו ממנה.‬
‫היא מצאה מקור מזון קבוע.‬
‫האכלת חיות בר עלולה לגרום לבעיות.‬
‫אבל אולי זו ההתחלה‬ ‫של מערכת יחסים חדשה בינינו לבין כלבי בר.‬
‫בדיוק כמו זו‬ ‫שפיתחנו עם זאבים לפני אלפי שנים.‬
‫בינתיים, הגורה לומדת‬ ‫שהודות לאוכל שאנחנו נותנים לה או זורקים,‬
‫בני אדם הם מרכיב חיוני בהישרדותה.‬
‫בזכות סתגלנות ואופורטוניזם‬
‫השועלים האדומים התפשטו ל-83 מדינות.‬
‫חמש יבשות.‬
‫הם עקפו את הזאבים‬ ‫והפכו לטורפים הנפוצים ביותר בכדור הארץ.‬
‫אבל לא לכולם האיר פנים הגורל.‬
‫בעקבות אובדן בתי גידול, ציד ומחלות‬
‫פחות מ-7,000 כלבי בר אפריקאים בוגרים‬ ‫חיים כיום בטבע.‬
‫והעתיד של המשפחה הזאת תלוי על חוט השערה.‬
‫הם צריכים למצוא אוכל.‬
‫שיחי הסוואנה מספקים לטרף שלל מקומות מסתור.‬
‫הלהקה צריכה לשנות אסטרטגיה.‬
‫להפיק את המרב מהצוות.‬
‫הם מתפצלים לזוגות ושלשות‬
‫בניסיון להוציא את האימפלות ממחבואן.‬
‫אבא ננעל על המטרה.‬
‫אבל הוא צריך עזרה מהאחרים‬ ‫כדי לסיים את העבודה.‬
‫סוף כל סוף, הצלחה.‬
‫הם מפרקים את האימפלה לנתחים גדולים‬ ‫וטורפים את הבשר ברעבתנות.‬
‫עליהם להזדרז.‬
‫כשטורפים אחרים יריחו את הפגר…‬
‫הם ייאלצו לנטוש את שללם.‬
‫הם שבים על עקבותיהם וחוזרים הביתה.‬
‫אבל הפעם הם לא חוזרים בידיים ריקות.‬
‫חלקם מאחסנים בקיבתם נתחי בשר‬ ‫שמשקלם שליש ממשקל גופם.‬
‫להתרגשות כזאת יש רק משמעות אחת.‬
‫בניגוד לזאבים, כאן אין היררכיה בארוחות.‬
‫הגורים והשמטרפים חולקים בבשר שווה בשווה.‬
‫היום הוא יום מאושר.‬
‫ועתידם של הגורים האלה קצת יותר בטוח.‬
‫עבור כלבי בר אפריקאים,‬ ‫ההישרדות תלויה בצוות אמיץ ונחוש.‬
‫אבל בין שהם צדים בלהקה‬ ‫ובין שהם זאבים בודדים,‬
‫הכול תלוי בסופו של דבר‬ ‫בנאמנות הבלתי מתפשרת של אימא ואבא.‬
‫לכן כלבים מצליחים כל כך.‬
‫ולכן יש להם מקום מיוחד כל כך בליבנו.‬